**САОПШТЕЊЕ**

Министарство унутрашњих послова саопштава да је Влада Републике Србије данас усвојила решење којим се генерал полиције Драган Васиљевић поставља за директора полиције.

Подсећамо, Васиљевић је од краја фебруара ове године до данас обављао функцију вршиоца дужности директора полиције.

Драган Васиљевић рођен је 11. августа 1970. године. Завршио је Војну академију КоВ у Београду. Од 1. априла 1993. до 16. септембра 1994. године био је запослен у Министарству одбране – Војсци Југославије на пословима командира чете.

Од 17. септембра 1994. до 31. октобра 2003. године запослен је у Министарству унутрашњих послова - ПУ Нови Пазар, где је, између осталих, обављао дужност командира Полицијске станице Нови Пазар и заменика начелника Одељења полиције.

Потом, од 1. новембра 2003. до 1. јуна 2018. године, обављао је низ дужности у Жандармерији, где је, између осталог, био командант Одреда Жандармерије у Београду од 2007. до 2015. године, као и помоћник команданта Жандармерије, након чега је распоређен у Дирекцију полиције на дужностима команданта Интервентних јединица полиције, команданта ПЈП Полицијске бригаде и помоћника директора полиције за послове полиције.

Од 2021. године, одлукама министара овлашћен је да руководи Дирекцијом полиције.

Због изузетних резултата постигнутих у обављању полицијских послова одликован је: Повељом о одликовању Председника Републике орденом за заслуге у областима одбране и безбедности I степена 1999. године; првом наградом министра унутрашњих послова поводом Дана МУПа и Дана полиције 2009. године; Повељом о додели Средњевековног српског мача од стране Председника Републике Србије 2020. године; највишим професионалним признањем министра унутрашњих послова Мађарске „Свети Ђорђе“ 2022. године и Повељом о одликовању „Звезда Јаков Ненадовић“ од министра унутрашњих послова 2024. године.

Завршио је Високе студије безбедности и одбране у Школи националне одбране Министарства одбране Републике Србије 2020. године.

Ожењен је и отац троје деце.

**Београд,**

**Броj: 466/25**

**30. април 2025. године**